CELEX: 32020D2039
Language: hu
Date: 2020-12-09 00:00:00
Title: A Bizottság (EU) 2020/2039 végrehajtási határozata (2020. december 9.) az (EU) 2019/2240 és az (EU) 2019/2241 bizottsági végrehajtási rendelettől való eltérés egyes tagállamok számára történő engedélyezéséről (az értesítés a C(2020) 8602. számú dokumentummal történt) (Csak a horvát, dán, holland és lengyel nyelvű szöveg hiteles)

2020.12.11.   
               
               
                  HU
               
               
                  Az Európai Unió Hivatalos Lapja
               
               
                  L 416/52
               
            
         A BIZOTTSÁG (EU) 2020/2039 VÉGREHAJTÁSI HATÁROZATA
         (2020. december 9.)
         az (EU) 2019/2240 és az (EU) 2019/2241 bizottsági végrehajtási rendelettől való eltérés egyes tagállamok számára történő engedélyezéséről
         
            
               (az értesítés a C(2020) 8602. számú dokumentummal történt)
            
         
         (Csak a horvát, dán, holland és lengyel nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyedi szinten, mintavétel útján gyűjtött adatokon alapuló, személyekre és háztartásokra vonatkozó európai statisztikák közös keretének létrehozásáról, a 808/2004/EK, a 452/2008/EK és az 1338/2008/EK európai parlamenti és tanácsi rendelet módosításáról, valamint az 1177/2003/EK európai parlamenti és tanácsi rendelet és az 577/98/EK tanácsi rendelet hatályon kívül helyezéséről szóló, 2019. október 10-i (EU) 2019/1700 európai parlamenti és tanácsi rendeletre (1) és különösen annak 19. cikke (1) bekezdésére,
         mivel:
         
                     (1)
                  
                  
                     Az (EU) 2019/1700 rendelet 19. cikkének (5) bekezdésével összhangban Dánia, Horvátország, Hollandia és Lengyelország az (EU) 2019/2240 (2) és az (EU) 2019/2241 (3) végrehajtási rendelet hatálybalépésétől számított három hónapon belül eltérés iránti kérelmet nyújtottak be a Bizottsághoz.
                  
               
                     (2)
                  
                  
                     A Bizottság rendelkezésére bocsátott információkból úgy tűnik, hogy Dánia, Horvátország, Hollandia és Lengyelország kérelmét az indokolja, hogy az (EU) 2019/2240 és az (EU) 2019/2241 végrehajtási rendeletnek való megfelelés érdekében nagyobb kiigazításokra van szükség a nemzeti közigazgatási és statisztikai rendszerekben.
                  
               
                     (3)
                  
                  
                     A kért eltéréseket ezért engedélyezni kell Dánia, Horvátország, Hollandia és Lengyelország számára.
                  
               
                     (4)
                  
                  
                     Az e határozatban előírt intézkedések összhangban vannak az Európai Statisztikai Rendszer Bizottsága véleményével,
                  
               ELFOGADTA EZT A HATÁROZATOT:
         
            1. cikk
            Az (EU) 2019/2240 és az (EU) 2019/2241 végrehajtási rendelettől való eltérés a mellékletben meghatározottak szerint engedélyezett az abban felsorolt tagállamok számára.
         
         
            2. cikk
            Ennek a határozatnak a Dán Királyság, a Horvát Köztársaság, a Holland Királyság és a Lengyel Köztársaság a címzettje.
         
         
            Kelt Brüsszelben, 2020. december 9-én.
            
               
                  a Bizottság részéről
               
               Paolo GENTILONI
               
                  a Bizottság tagja
               
            
         
         
            (1)  HL L 261. I, 2019.10.14., 1. o.
         
         
            (2)  A Bizottság (EU) 2019/2240 végrehajtási rendelete (2019. december 16.) az (EU) 2019/1700 európai parlamenti és tanácsi rendeletnek megfelelően a munkaerő tárgykörben végzett mintavételes felmérés megszervezésére vonatkozóan az adatállományok technikai részleteinek, az információtovábbítás technikai formátumainak és a minőségjelentések részletes szabályainak és tartalmának meghatározásáról (HL L 336., 2019.12.30., 59. o.).
         
            (3)  A Bizottság (EU) 2019/2241 végrehajtási rendelete (2019. december 16.) a havi munkanélküliségi adatoknak az (EU) 2019/1700 európai parlamenti és tanácsi rendelet szerinti továbbításához használt idősorok változóinak és hosszának, minőségi követelményeinek, valamint részletességi szintjének leírásáról (HL L 336., 2019.12.30., 125. o.).
      
      
         
            MELLÉKLET
            
               Eltérések az (EU) 2019/2240 végrehajtási rendelettől
            
            
                        Érintett rendelkezések
                     
                     
                        Tagállam
                     
                     
                        Engedélyezett eltérési időszak
                     
                     
                        Az eltérés hatálya
                     
                  
                        3. cikk (A változók leírása) és az I. melléklet
                     
                     
                        Horvátország
                     
                     
                        1 év (2021)
                     
                     
                        Az INCGROSS (Főállásból származó bruttó havi fizetés) és az INCGROSS_F változó (Főállásból származó bruttó havi fizetés jelzőváltozója) bruttó helyett nettó formában történő továbbítása.
                     
                  
                        3. cikk (A változók leírása) és az I. melléklet
                     
                     
                        Horvátország
                     
                     
                        1 év (2021)
                     
                     
                        A HATFIELD (A legmagasabb iskolai végzettség területe) változó továbbítása a 3 számjegyű kódolás helyett 2 számjegyű ISCED-F 2013 kódolással összhangban.
                     
                  
                        6. cikk (2) bekezdés (A minta részletes jellemzői)
                     
                     
                        Hollandia
                     
                     
                        1 év (2021)
                     
                     
                        A minta egyenletes eloszlása:
                        
                                    —
                                 
                                 
                                    A referenciaévre vonatkozó teljes nemzeti minta nem fog egyenletesen eloszlani az év referencia-negyedévei között.
                                 
                              
                                    —
                                 
                                 
                                    Az egyes negyedévekben a teljes negyedéves minta nem fog egyenletesen eloszlani a negyedév referenciahetei között.
                                 
                              
                  
                        9. cikk (2) bekezdés (A szerkesztésre, az imputálásra, a súlyozásra és a becslésre vonatkozó közös előírások)
                     
                     
                        Lengyelország
                     
                     
                        2 év (2021–2022)
                     
                     
                        Az INCGROSS (Főállásból származó bruttó havi fizetés) változó továbbítása a tételszintű nemválaszolás miatti statisztikai imputálás nélkül.
                        A 2021-re és 2022-re imputált korrigált adatok továbbítására a 2023. évre vonatkozó adatok továbbításával együtt kerül sor, nevezetesen 2025 márciusában.
                     
                  
               Eltérések az (EU) 2019/2241 végrehajtási rendelettől
            
            
                        Érintett rendelkezések
                     
                     
                        Tagállam
                     
                     
                        Engedélyezett eltérési időszak
                     
                     
                        Az eltérés hatálya
                     
                  
                        A 4. cikk (1) bekezdésének a) pontja (Adattovábbítási határidők)
                     
                     
                        Dánia
                     
                     
                        3 év (2021–2023)
                     
                     
                        A novemberi referenciahónapra vonatkozó havi munkanélküliségi adatokat a következő év január 4-ig kell továbbítani.
                     
                  
                        6. cikk (1) bekezdés (Források és módszerek)
                     
                     
                        Horvátország
                     
                     
                        1 év (2021)
                     
                     
                        A havi munkanélküliségi statisztikák összeállításához használt források és módszerek leírását 2021. december 31-ig kell továbbítani.